**תקנון פעילות – "טועמים את העיר" סוכות 2023**

1. **הגדרות**
* **"העירייה"** – עיריית רעננה.
* **"משתתף/ת"** – תושב רעננה או תושב חוץ שנרשם ושילם עבור רכישת פנקס טעימות.
* **"תקופת הפעילות"**  **–** 29.9-08.10/23 בהתאם לשעות פעילות בתי העסק.
* **"פנקס טעימות" –** פנקס מודפס ובו טעימות במגוון בתי עסק בעיר רעננה. על השובר יצויינו כתובת בית העסק ושעות הפעילות.
1. **פרשנות**
	1. בכל מקרה של סתירה ו/או אי התאמה כלשהי בין הוראות תקנון זה לפרסומים אחרים כלשהם
	 בנושא, תגברנה הוראות תקנון זה לכל דבר ועניין.
	2. למען הנוחיות בלבד, ככל שתקנון זה מנוסח בלשון זכר, הוראותיו מתייחסות בהתאמה כמובן גם
	 לנקבה. עמכן הסליחה.
2. **מטרת הפעילות נשוא התקנון**
	1. עיריית רעננה מעוניינת לתמוך בעסקים הקטנים והבינוניים בעיר ולסייע להם להגדיל את היקף המכירות שלהם באמצעות עידוד והגברת הצריכה מהם ע"י חשיפת לקוחות פוטנציאליים למרכולתם ויצירת תמריצים לרכישות עתידיות בהם.
3. **השתתפות בפעילות**
	1. הפעילות כוללת רכישת פנקסי טעימות, אשר ימתינו לאיסוף בנקודות חלוקה ברחבי העיר במועדים שיפורסמו לציבור. בפנקסים יופיעו שוברים לתלישה ומימוש בבתי עסק משתתפים בעיר, בתי העסק יהיו כשרים ובעלי רישיון עסק. בנוסף, ייתכן ובפנקסים יהיו שובר הטבות לרכישות עתידיות בבתי עסק בעיר.
	2. המשתתפים בפעילות ירשמו באמצעות אתר ייעודי, ישלמו עבור פנקסי הטעימות ויאשרו את תקנון ההשתתפות הכולל גם אישור לשליחת פרסומים הנוגעים לפעילות. לאחר ההרשמה יקבלו המשתתפים שהשלימו את תהליך ההרשמה והתשלום אישור במייל ומידע על מועד איסוף הפנקסים. את האישור יש להציג בעת ההגעה לנקודת האיסוף וכתנאי לקבלת פנקסי הטעימות, ניתן להציג את האישור באופן דיגיטאלי.
	3. ניתן לבטל ולקבל זיכוי עבור פנקס שנרכש עד 3 ימים טרום מועד איסוף הפנקסים – היינו עד ליום שלישי, 26.09.23 בשעה 10:00.
	4. מובהר בזאת כי האחריות על המוצרים שידרשו בפנקס הטעימות וכן על ההטבות המצוינות בגוף השובר שבעסקה הינם באחריות בתי העסק בלבד.
	5. מובהר בזאת כי העירייה רשאית לשנות את מועדי הפעילות לרבות המועד ו/או השעה ו/או האופן של קבלת הפנקסים בהתאם לשיקול דעתה. במקרה שכך יהיה, המשתתפים יעודכנו בהתאם.
	6. יוקצו מספר מועדי חלוקה לאיסוף השוברים שיפורסמו מראש. לא יתקבל החזר עבור פנקס שנרכש ולא נדרש במועד האיסוף.
	7. מובהר כי לעירייה לא יהיה כל רווח ו/או כוונת רווח בפעילות זו.
	8. המשתתפים בפעילות מבינים כי ייתכן ויצולמו תמונות במהלך הפעילות וייתכן כי הללו יפורסמו בערוצי העירייה. המשתתפים מאשרים את האמור ונותנים הסכמתם, לא תהיה להם טענה אודות כך.

1. **כללי**
	1. בעצם הרישום לפעילות ורכישת פנקסי הטעימות, המשתתפים מאשרים ומצהירים כי הם קראו את התקנון ומקבלים עליהם את כל הוראותיו, וכי בכל מקרה הוראות תקנון זה יחולו עליהם ויחייבו אותם לכל דבר ועניין.
	2. העירייה רשאית להפסיק ו/או לבטל את הפעילות ורשאית לשנות ו/או לבטל כל תנאי מתנאי תקנון זה, מכל סיבה שהיא ולפי שיקול דעתה הבלעדי. ביטול ו/או שינוי כאמור יפורסמו באתר האינטרנט.
	3. במקרה של גמר מלאי וכיו"ב לא תחוב העירייה באחריות כלשהי.

**עיריית רעננה**